**Жезқазған қаласы Кеңгір ауылы**

**әкіміне кандидаттарды тіркеу қорытындылары туралы**

**ХАБАРЛАМА**

2023 жылғы 26 наурызда Жезқазған қаласының аумақтық сайлау комиссиясының отырысы өтті, онда "2023 жылғы 16 сәуірге тағайындалған Жезқазған қаласының Кеңгір ауылының әкіміне кандидаттарды тіркеу қорытындылары туралы" қаулы қабылданды.

Жезқазған қаласының Кеңгір ауылының әкіміне кандидаттарды тіркеу қорытындылары туралы сайлау комиссиясының төрағасы К.З.Шидербаев баяндама жасады.

Ол 2023 жылғы 26 наурызда сағат 18.00-дегі жағдай бойынша Жезқазған қаласының сайлау комиссиясы Жезқазған қаласының Кеңгір ауылының әкіміне ұсынылған 3 кандидаттан 2 кандидатты тіркегенін хабарлады. Тіркелгенге дейін бір үміткер өз кандидатурасын алып тастауға өтініш берді.

Тіркелген кандидаттардың ішінде екі (100%) ер адам бар .

1. Қанат Қайратұлы Бекжігітов, 1989 жылы туған, Сәтбаев қаласынының тұрғыны, "Жезқазған қаласының сәулет және қала құрылысы бөлімі" ММ басшысы, өзін-өзі ұсыну тәртібімен ұсынылды.

​

2. Рүстем Шахмуранұлы Есмағанбетов, 1988 жылы туған, Жезқазған қаласының тұрғыны, "Жезқазған қаласы әкімінің аппараты" ММ ұйымдастыру-инспекторлық жұмыс бөлімінің басшысы, "AMANAT "партиясы"ҚБ-нен ұсынылды.

Мамандықтары бойынша: құқықтану-1 кандидат, құрылыс-1 кандидат.

Кандидаттар арасында: 2-мемлекеттік қызметші.

26 наурыз сағат 18.00-ден бастап Жезқазған қаласы Кеңгір ауылының әкіміне тіркелген барлық кандидаттардың ағымдағы жылғы 14 сәуір сағат 00.00-ге дейін созылатын сайлау алдындағы үгіт-насихатқа кірісуге құқығы бар.